CELEX: 52020DP0353
Language: ro
Date: 2020-12-15 00:00:00
Title: Decizia Parlamentului European de a nu formula obiecții la regulamentul delegat al Comisiei din 6 noiembrie 2020 de modificare a Regulamentului delegat (UE) 2019/815 în ceea ce privește actualizarea din 2020 a taxonomiei prevăzute în standardele tehnice de reglementare privind specificarea unui format de raportare electronic unic (C(2020)7523 – 2020/2865(DEA))

29.10.2021   
            
            
               RO
            
            
               Jurnalul Oficial al Uniunii Europene
            
            
               C 445/231
            
         
      P9_TA(2020)0353
      Decizia de a nu formula obiecții la un act delegat: actualizarea din 2020 a taxonomiei prevăzute în standardele tehnice de reglementare privind specificarea unui format de raportare electronic unic
      Decizia Parlamentului European de a nu formula obiecții la regulamentul delegat al Comisiei din 6 noiembrie 2020 de modificare a Regulamentului delegat (UE) 2019/815 în ceea ce privește actualizarea din 2020 a taxonomiei prevăzute în standardele tehnice de reglementare privind specificarea unui format de raportare electronic unic (C(2020)7523 – 2020/2865(DEA))
      (2021/C 445/39)
      
         Parlamentul European,
      
                  —
               
               
                  având în vedere regulamentul delegat al Comisiei (C(2020)7523),
               
            
                  —
               
               
                  având în vedere scrisoarea Comisiei din 18 noiembrie 2020, care îi solicită Parlamentului să declare că nu va formula obiecții la regulamentul delegat,
               
            
                  —
               
               
                  având în vedere scrisoarea Comisiei pentru afaceri juridice trimisă președintelui Conferinței președinților de comisie la 4 decembrie 2020,
               
            
                  —
               
               
                  având în vedere articolul 290 din Tratatul privind funcționarea Uniunii Europene,
               
            
                  —
               
               
                  având în vedere Directiva 2004/109/CE a Parlamentului European și a Consiliului din 15 decembrie 2004 privind armonizarea obligațiilor de transparență în ceea ce privește informația referitoare la emitenții ale căror valori mobiliare sunt admise la tranzacționare pe o piață reglementată și de modificare a Directivei 2001/34/CE (1), în special articolul 4 alineatul (7),
               
            
                  —
               
               
                  având în vedere Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea europeană pentru valori mobiliare și piețe), de modificare a Deciziei nr. 716/2009/CE și de abrogare a Deciziei 2009/77/CE a Comisiei (2), în special articolul 13 alineatul (2),
               
            
                  —
               
               
                  având în vedere proiectele de standarde tehnice de reglementare prezentate Comisiei de către Autoritatea Europeană pentru Valori Mobiliare și Piețe la 18 iunie 2020,
               
            
                  —
               
               
                  având în vedere articolul 111 alineatul (6) din Regulamentul său de procedură,
               
            
                  —
               
               
                  având în vedere recomandarea de decizie a Comisiei pentru afaceri juridice,
               
            
                  —
               
               
                  având în vedere faptul că nu au fost formulate obiecții în termenul prevăzut la articolul 111 alineatul (6) a treia și a patra liniuță din Regulamentul său de procedură, care a expirat la 15 decembrie 2020,
               
            
                  A.
               
               
                  întrucât Regulamentul delegat (UE) 2019/815 al Comisiei precizează formatul de raportare electronic unic, menționat la articolul 4 alineatul (7) din Directiva 2004/109/CE, care trebuie utilizat de emitenți la întocmirea rapoartelor lor financiare anuale;
               
            
                  B.
               
               
                  întrucât taxonomia de bază care trebuie utilizată pentru formatul de raportare electronic unic se bazează pe taxonomia standardelor internaționale de raportare financiară (IFRS), pe care o extinde; Fundația IFRS actualizează anual taxonomia IFRS astfel încât aceasta să reflecte, printre alte modificări, publicarea unor noi IFRS sau modificarea IFRS-urilor existente, analiza informațiilor care se comunică, în mod normal, în practică și îmbunătățirile care trebuie aduse conținutului general al acestei taxonomii sau tehnologiei utilizate;
               
            
                  C.
               
               
                  întrucât regulamentul delegat al Comisiei din 6 noiembrie 2020 prevede că acesta se va aplica raportărilor financiare anuale care conțin situațiile financiare aferente exercițiilor financiare care încep la 1 ianuarie 2021 sau ulterior acestei date; întrucât emitenților li se va permite să adopte taxonomia specificată în regulamentul respectiv pentru exercițiile financiare care încep la 1 ianuarie 2020 sau ulterior acestei date;
               
            
                  D.
               
               
                  întrucât Parlamentul și Consiliul au la dispoziție trei luni de la data notificării actului delegat pentru a prezenta obiecții la actul delegat respectiv;
               
            
                  E.
               
               
                  întrucât actul delegat a fost notificat de Comisie la 6 noiembrie 2020 și, prin urmare, termenul de trei luni pentru eventualele obiecții din partea Parlamentului sau a Consiliului va expira după 1 ianuarie 2021, data stabilită de actul delegat pentru intrarea sa în vigoare;
               
            
                  F.
               
               
                  întrucât nu există motive pentru a formula obiecții cu privire la actul delegat,
               
            
               
                  1.
               
               
                  declară că nu are obiecții la regulamentul delegat;
               
            
               
                  2.
               
               
                  încredințează Președintelui sarcina de a transmite prezenta decizie Consiliului și Comisiei.
               
            
         (1)  JO L 390, 31.12.2004, p. 38.
      
         (2)  JO L 331, 15.12.2010, p. 84.